**Likumprojekta**

**„Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Informatīvajā ziņojumā “Par iespējām palielināt ieņēmumus” (Ministru kabineta 2016.gada 2.augusta sēdes protokola Nr.38 49.§) tika iekļauts priekšlikums ierobežot nodokļu nemaksāšanas riskus transportlīdzekļu apkopes un remonta nozarē, kad kā apdrošināšanas atlīdzības veids tiek izvēlēts remonta pakalpojuma kompensācija. Ziņojumā tika ierosināts Sauszemes transportlīdzekļu īpašnieku civiltiesiskās atbildības obligātās apdrošināšanas likuma (turpmāk – OCTA likums) 25.pantā papildus pievienotās vērtības nodokļa summas ieturēšanai noteikt līdzīgu regulējumu naudas summas veidā saņemtās apdrošināšanas atlīdzības samazinājumam, proti, personai izvēloties saņemt apdrošināšanas atlīdzību remonta veikšanai skaidrā naudā, aprēķinātā zaudējumu summa tiek izmaksāta 70% apmērā bez pievienotās vērtības nodokļa. Gadījumā, ja persona ne vēlāk kā trīs mēnešu laikā ir saremontējusi transportlīdzekli un iesniedz apdrošinātājam vai Transportlīdzekļu apdrošinātāju birojam rēķinu par transportlīdzekļa remontu un maksājumu apliecinošu dokumentu par rēķina samaksu, apdrošinātājs vai Transportlīdzekļu apdrošinātāju birojs atlīdzina starpību starp faktiskajām transportlīdzekļa remonta izmaksām un iepriekš izmaksāto apdrošināšanas atlīdzību, nepārsniedzot 30% no aprēķinātās zaudējumu atlīdzības, kā arī faktiski samaksāto pievienotās vērtības nodokli, kas nepārsniedz zaudējumu aprēķinā norādīto pievienotās vērtības nodokļa summu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo likumprojektu OCTA likumā 25.pantaotrā daļa tiek izteikta jaunā redakcijā un pants tiek papildināts ar trešo, ceturto un piekto daļu, lai samazinātu gadījumu skaitu, kad, izmaksājot apdrošināšanas atlīdzību, notiek tīša un apzināta komersanta izvairīšanās no nodokļu nomaksas, veicot bojātā transportlīdzekļa remontu. Nolūkā veicināt nodokļu maksāšanu par transportlīdzekļu remontu, ir izdarīti grozījumi OCTA likuma 25.panta otrajā daļā, piemērojot zaudējumā aprēķinā norādītās summas samazinājumu par 30%, kas izmaksājama personai, gadījumos, kad tā transportlīdzekļa remonta vietā izvēlas apdrošināšanas atlīdzības izmaksu skaidrā naudā. 30% aptuveni atbilst darba spēka nodokļa izmaksām kopējās pakalpojuma izmaksās. Kopējo apdrošināšanas atlīdzības summu veido darba spēka izmaksas un transportlīdzekļa remontam nepieciešamo rezerves daļu un materiālu izmaksas. Pēc Auto asociācijas sniegtajiem datiem 2014. gadā vidējais krāsošanas darbu un mehāniķa darbu īpatsvars tāmē sastādīja 30% no tāmes kopsummas. Turklāt spēkā paliek līdzšinējā kārtība, ka, izmaksājot apdrošināšanas atlīdzību naudā, atlīdzība tiek samazināta par aprēķinātā PVN summu. OCTA likuma 25.panta grozījumu rezultātā radītais indivīdu tiesību ir ierobežojums ir attaisnojams, jo grozījumu mērķis ir veicināt godīgu komercdarbības vidi transportlīdzekļu remonta nozarē, lai samazinātu to komersantu skaitu, kas izvairās no nodokļu nomaksas, tādējādi nodarot kaitējumu valsts budžetam un negatīvi ietekmējot sabiedrības labklājības līmeņa attīstību. Šādu mērķi nav iespējams sasniegt ar mazāk ierobežojošiem līdzekļiem, jo, kā redzams, līdzšinējie centieni, tostarp, 2011.gadā veiktie grozījumi OCTA likumā saistībā ar apdrošināšanas atlīdzības izmaksu skaidrā naudā, nav sasnieguši plānoto mērķi iecerētajā apmērā, jo apdrošināšanas atlīdzību izmaksu skaidrā naudā skaits gandrīz četru gadu laikā ir sarucis tikai par 12,33% un gadījumu skaits, kad komersanti nozarē izvairās no nodokļu nomaksas joprojām ir ievērojami augsts. Turklāt, ja apdrošināšanas atlīdzības izmaksas gadījumā, transportlīdzeklis ir saremontēts, personai likumā ir noteiktas tiesības, uzrādot maksājumu apliecinošu dokumentu, saņemt samaksāto starpību par transportlīdzekļa remontu atpakaļ, kā rezultātā apdrošināšanas atlīdzība tiek izmaksāta pilnā apmērā atbilstoši zaudējumu aprēķinā norādītajam. *“Zaudējumu atlīdzības prasības lietās, kur zaudējumi novērtēti mantas (lietas) sākotnējā stāvokļa atjaunošanas izmaksu apmērā, pievienotās vērtības nodokļa un sociālā nodokļa maksājumi atzīstami par atlīdzināmiem tikai tad, ja tie pierādīti ar attiecīgiem dokumentiem par šādu maksājumu veikšanu. Prasītājam tiek saglabāta tiesība atprasīt šos nodokļu maksājumus, ja nākotnē tādi radīsies (Civillikuma 1771.pants).”* (Augstākās tiesas Senāta Civillietu departamenta 2010.gada 29.septembra spriedums lietā Nr.SKC-191) |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Tieslietu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais tiesiskais regulējums attiecas uz šādām personām un institūcijām:   1. transportlīdzekļa īpašniekiem un tiesīgajiem lietotājiem, 2. apdrošinājuma ņēmējiem, kas slēdz OCTA līgumus, 3. ceļu satiksmes negadījumā iesaistītajām personām, 4. Biedrību “Latvijas Transportlīdzekļu apdrošinātāju birojs” un apdrošinātājiem, kuriem ir tiesības veikt OCTA, kā arī OCTA jomā sertificētajiem tehniskajiem ekspertiem, 5. tirdzniecības uzņēmumiem (komersantiem), kas transportlīdzekļus pieņēmuši tirdzniecībā, 6. transportlīdzekļu remonta nozares komersantiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | +330 000 | +340 000 | +340 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  | +80 000 | +90 000 | +90 000 |
| 1.2. valsts speciālais budžets |  |  | +170 000 | +170 000 | +170 000 |
| 1.3. pašvaldību budžets |  |  | +80 000 | +80 000 | +80 000 |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | +330 000 | +340 000 | +340 000 |
| 3.1. valsts pamatbudžets |  |  | +80 000 | +90 000 | +90 000 |
| 3.2. speciālais budžets |  |  | +170 000 | +170 000 | +170 000 |
| 3.3. pašvaldību budžets |  |  | +80 000 | +80 000 | +80 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts, piemērojot zaudējuma aprēķinā norādītās summas samazinājumu par 30%, kas izmaksājama personai, gadījumos, kad tā transportlīdzekļa remonta vietā izvēlas apdrošināšanas atlīdzības izmaksu skaidrā naudā, samazinās izvairīšanos no nodokļu nomaksas, kā rezultātā palielināsies valsts budžeta ieņēmumi (galvenokārt grozījumi ietekmēs sociālās apdrošināšanas obligāto iemaksu, iedzīvotāju ienākuma nodokļa un pievienotās vērtības nodokļa ieņēmumus). Likumoprojekts ietekmēs nodokļu maksātājus, kas darbojās automobiļu apkopes un remonta nozarē. Pēc Valsts ieņēmumu dienesta sniegtās informācijas 2016.gada 4.janvārī automobiļu apkopes un remonta nozarē (kam pamatdarbības veida kods saskaņā ar Saimnieciskās darbības statistisko klasifikāciju Eiropas Kopienā (NACE 2.red.) ir 4520) darbojās 5 019 nodokļu maksātāji, no tiem 3 500 ir juridiskās personas un 1 094 ir PVN maksātāji, un 1 737 mikrouzņēmumu nodokļa maksātāji. Ņemot vērā, ka 34,6% no visiem nozares nodokļu maksātājiem ir mikrouzņēmumu nodokļa maksātāji, pieņemam, ka no šīs grupas nodokļu maksātājiem arī veidosies ietekme uz valsts budžeta ieņēmumiem.  Saskaņā ar Latvijas Transportlīdzekļu apdrošināšanas biroja sagatavotajā pārskatā “Sauszemes transportlīdzekļu īpašnieku civiltiesiskās atbildības obligātā apdrošināšana. 2015.gada 12 mēnešu rezultāti” pieejamo informāciju, 2015.gadā transportlīdzekļu bojājumu kopējā atlīdzību summa bija 25,5 milj. *euro* apmērā. Ņemot vērā:   * ka no kopējās atlīdzību summas apmēram 65% tiek izmaksāti skaidrā naudā; * likumprojektu, ka apdrošinātājs vai Latvijas Transportlīdzekļu apdrošinātāju birojs izmaksā apdrošināšanas atlīdzību 70% apmērā no zaudējumu aprēķinā norādītās zaudējumu summas; * ka, no izmaksājamā summa tiek samazināta par aprēķināto pievienotās vērtības nodokli 21% apmērā; * nedeklarēto ienākumu īpatsvaru (ienākumu plaisa no aplokšņu algām) 30% apmērā - automobiļu un motociklu vairumtirdzniecības, mazumtirdzniecības un remonta nozarē; * pieņēmumu, ka ieviešot likumprojekta 25. panta grozījumus, ka krāpnieciskie darījumi ar remontam paredzēto izmaksāto skaidro naudu pēc grozījumu ieviešanas samazināsies par 70%; * ka aptuveni 30% kopējām pakalpojuma izmaksām sastāda darba spēka nodokļi.   Ar darba spēka nodokli apliekamā bāze būtu 0,6 milj. *euro*:  (25,5 milj. *euro*\*65%)\*70%/121%\*30%\*70%\*30%=0,6 milj. *euro*  Ņemot vērā valsts sociālās apdrošināšanas obligāto iemaksu un iedzīvotāju ienākuma nodokļa iekasēšanas koeficientu automobiļu un motociklu vairumtirdzniecības, mazumtirdzniecības un remonta nozarē, ieviešot likumprojekta grozījumus, fiskālās ietekmes uz darba spēka nodokļiem\* būtu šādas:   |  |  |  |  | | --- | --- | --- | --- | | milj. *euro* | 2017 | 2018 | 2019 | | **Valsts sociālās apdrošināšanas iemaksas, t.sk.,** | **0,20** | **0,20** | **0,20** | | *valsts speciālais budžets* | *0,17* | *0,17* | *0,17* | | *valsts fondētais pensiju budžets\*\** | *0,03* | *0,03* | *0,03* | | **Iedzīvotāju ienākuma nodoklis, t.sk.** | **0,10** | **0,10** | **0,10** | | *valsts budžets* | *0,02* | *0,02* | *0,02* | | *pašvaldību budžets* | *0,08* | *0,08* | *0,08* | | ***Kopā*** | **0,30** | **0,30** | **0,30** |   \*ietekme uz Solidaritātes nodokļa ieņēmumiem nav nosakāma  \*\*\*aprēķins veikts, ņemot vērā, ka budžeta bāzes projektā iemaksas valsts fondētajā pensiju budžetā plānotas aptuveni 17.3% no kopējām plānotajām valsts sociālās apdrošināšanas iemaksām  Fiskālāietekme uz PVN ieņēmumiem ir aprēķināta, ņemot vērā PVN maksāšanas kārtību valsts budžetā un grozījumu Pievienotās vērtības nodokļa likumā stāšanos spēkā 2017.gada 1.janvārī un 2017.gadā ir 0,06 milj. *euro*, 2018. un 2019. gadā – 0,07 milj. *euro*.  Ietekme uz PVN ieņēmumiem ir aprēķināta, ņemot vērā:  - OCTA izmaksas 2015.gadā par transportlīdzekļa bojājumiem, kas ir 25,5 milj. *euro* apmērā, pieņemot, ka 65% no atlīdzībām izmaksāti skaidrā naudā un ņemot vērā grozījumus OCTA likumā, piemērojot zaudējuma aprēķinā norādītās summas samazinājumu par 30% izmaksām skaidrā naudā un ņemot vērā spēkā esošo kārtību, ka izmaksājot apdrošināšanas atlīdzību naudā, atlīdzība tiek samazināta par aprēķinātā PVN summu, tādējādi pēc OCTA grozījumiem izmaksātā skaidrā nauda transportlīdzekļa remontam ir aprēķināta 9,6 milj. *euro* apmērā ((25,5\*65%\*(100% – 30%))/1,21);  - nodokļu maksātāju īpatsvaru, kam ir PVN ieņēmumi 2015.gadā, kas ir 51% no visiem automobiļu apkopes un remonta nozares (NACE red. kods 4520) nodokļu maksātājiem, kam ir nodokļu ieņēmumi 2015.gadā (neņemot vērā trīs transportlīdzekļu nodokļus), tādejādi ar PVN apliekamā bāze ir aprēķināta 4,9 milj. *euro* apmērā (9,6\*51%);  - Auto asociācijas sniegto informāciju par vidējo krāsošanas darbu un mehāniķa darba īpatsvaru tāmē, kas 2014.gadā bija 30% no tāmes kopsummas un izejot no tā ir pieņemts, ka 70% no apliekamajiem darījumiem ir saimnieciskās darbības nodrošināšanai (detaļas, materiāls, krāsas u.c.) un PVN par šiem darījumiem ir atskaitāms no budžeta kā priekšnodoklis. Aprēķinātais bāzes PVN, ar pieņēmumu, ka 70% apliekamo darījumu ir saimnieciskās darbības nodrošināšanai (detaļas, materiāls) ir 0,3 milj. *euro* apmērā (4,9\*30%\*21%);  - nedeklarēto PVN apmēru – nodokļu plaisas dinamiku 2012. – 2014.gadā un prognozēto PVN plaisas apmēru 2017.–2019. gadam. PVN plaisas aprēķinos tiek ņemta vērā PVN plaisa, kas attiecās uz nedeklarēto nodokļa apmēru, neņemot vērā nodokļu plaisu, kas veidojās jaunu nodokļa parādu rašanas dēļ, tādējādi PVN plaisa tiek aprēķināta 2017. – 2018. gadam 0,04 *euro* apmērā un 2019. gadam – 0,03 milj. *euro* apmērā;  - pieņēmumu, ka krāpnieciskie darījumi ar remontam paredzēto izmaksāto skaidro naudu pēc grozījumu ieviešanas samazināsies par 70%. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta izstrādes gaitā notikušas konsultācijas ar LTAB un Konsultatīvo padomi. Sabiedrības informēšanai un iesaistīšanai Likumprojekts tika ievietots Finanšu ministrijas mājaslapas sadaļā "Sabiedrības līdzdalība". |
| 2. | Sabiedrības līdzdalība projekta izstrādē | Finanšu ministrijas mājaslapā tika ievietota iepriekšējā punktā minētā Uzziņa un notikušas minētās konsultācijas. |
| 3. | Sabiedrības līdzdalības rezultāti | Pēc Uzziņas publicēšanas netika izrādīta sabiedrības interese, kā arī netika saņemti priekšlikumi.  Konsultatīvās padomes 2015.gada 19.oktobra sēdē, kur tika skatīti iesniegtie priekšlikumi grozījumiem OCTA likumā un atbalstīti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Valsts ieņēmumu dienests, Latvijas Transportlīdzekļu apdrošināšanas birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D.Reizniece- Ozola

26.09.2016 11:54

1758

Finanšu tirgus politikas departamenta

Finanšu sektora pārvaldības nodaļas juriskonsults

Silvestrs Kūliņš

67083857, silvestrs.kulins@fm.gov.lv